《宽恤民力》
宋代·孔平仲

天地清明日，君臣际会秋。雷霆大号遍，雨雪湛恩流。

士卒休群戍，耕桑劝九州。中邦节赐予，下吏省诛求。

物继由庚咏，民喧击壤讴。泰宁堪坐致，宽恤此良谋。

户晓为今失，官询校古羞。愚言惟圣择，神断戒优游。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。